CELEX: 62012TN0015
Language: ro
Date: 2012-01-06 00:00:00
Title: Cauza T-15/12: Acțiune introdusă la 6 ianuarie 2012 — Provincie Groningen și alții/Comisia

14.4.2012   
            
            
               RO
            
            
               Jurnalul Oficial al Uniunii Europene
            
            
               C 109/15
            
         Acțiune introdusă la 6 ianuarie 2012 — Provincie Groningen și alții/Comisia
   (Cauza T-15/12)
   2012/C 109/34
   Limba de procedură: olandeza
   
      Părțile
   
   
      Reclamante: Provincie Groningen (Groningen, Țările de Jos); Provincie Friesland (Leeuwarden, Țările de Jos); Provincie Drenthe (Assen, Țările de Jos); Provincie Overijssel (Zwolle, Țările de Jos); Provincie Gelderland (Arnhem, Țările de Jos); Provincie Flevoland (Lelystad, Țările de Jos); Provincie Utrecht (Utrecht, Țările de Jos); Provincie Noord Holland (Haarlem, Țările de Jos); Provincie Zuid Holland ('s-Gravenhage, Țările de Jos); Provincie Zeeland (Middelburg, Țările de Jos); Provincie Noord Brabant (‘s-Hertogenbosch, Țările de Jos); Provincie Limburg (Maastricht, Țările de Jos) (reprezentanți: P. Kuypers și N. van Nuland, avocați)
   
      Pârâtă: Comisia Europeană
   
      Concluziile
   
   Reclamantele solicită Tribunalului:
   
               —
            
            
               anularea Deciziei Comisiei din 13 iulie 2011, adoptată în cazul N 308/2010 sau, cu titlu subsidiar, anularea deciziei menționate în măsura în care organizațiile de protecție a naturii beneficiază de schema de ajutoare sau, cu titlu mai subsidiar, anularea deciziei menționate în măsura în care organizațiile de administrare a terenurilor beneficiază de schema de ajutoare;
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamantele invocă două motive.
   
               1.
            
            
               Primul motiv, întemeiat pe aplicarea greșită a articolului 107 alineatul (1) TFUE și pe o încălcare a dreptului Uniunii Europene.
               
                           —
                        
                        
                           În Țările de Jos, protecția naturii este un serviciu de interes general în sensul articolului 2 din Protocolul (nr. 26) privind serviciile de interes general. Dreptul concurenței al Uniunii nu este, așadar, aplicabil.
                        
                     
                           —
                        
                        
                           organizațiile de conservare a mediului, organizațiile de protecție a naturii, în orice caz, organizațiile de administrare a terenurilor sunt calificate în mod eronat drept întreprinderi în sensul articolului 107 alineatul (1) TFUE.
                        
                     
                           —
                        
                        
                           Ținând seama de condițiile atașate schemei de ajutoare, aceasta nu creează un avantaj economic pentru beneficiari, în sensul articolului 107 alineatul (1) TFUE.
                        
                     
                           —
                        
                        
                           Comisia a aplicat în mod greșit a patra condiție, menționată în Hotărârea din 24 iulie 2003, Altmark Trans și Regierungspräsidium Magdeburg (C-280/00, Rec. 2003, p. I 7747).
                        
                     
                           —
                        
                        
                           Schema de ajutoare nu afectează schimburile comerciale dintre statele membre.
                        
                     
         
               2.
            
            
               Al doilea motiv, întemeiat pe încălcarea obligației de motivare care rezultă din articolul 296 al doilea paragraf TFUE.